[{"text_idx": "#000000", "text": "Retriiver on aktiivne koer, kellele on vaja palju tegevust. Siin on a\u0308ra toodud mo\u0303ned neist vo\u0303imalustest. Head harrastamist ja ilusaid metsa-, na\u0308ituse-, koolitus- ja agilitypa\u0308evi."}, {"text_idx": "#000001", "text": "Retriiverite to\u0303ukatse mo\u0303o\u0303dab koera saagi- ja retriiveriinstinkte. Tegemist ei ole niivo\u0303rd katsega kui rohkem iseloomutestiga, mille lo\u0303pus saab koer tulemuse \u2013 kas sooritatud vo\u0303i mitte sooritatud. Katsetel saavad osaleda u\u0308le 8 kuu vanused koerad. Katsel hinnatakse koera sotsiaalset ka\u0308itumist, ujumistahet, a\u0308ratoomistahet, otsimisindu, lo\u0303ugade haaret, saagi tagastamist, reageerimist pu\u0308ssilasule, ja\u0308ljestamist ja koosto\u0308o\u0308d juhiga. Katsel kasutatakse ku\u0308lma saaki (linnud, ja\u0308nes). Eestis saab sooritada to\u0303ukatsed ka dummydega (harjutusvahendid), to\u0303ukatse ka\u0308ik on samasugune, aga saagi asemel kasutatakse siis dummysid. To\u0303ukatse sooritamine on oluline kriteerium koera aretusva\u0308a\u0308rtust hinnates."}, {"text_idx": "#000002", "text": "Na\u0308itusets\u030cempioniks (EST CH) saamiseks on vaja to\u0303ukatse positiivset sooritustulemust. Lisaks on katse sooritanud koera vo\u0303imalik registreerida retriiverite tasemekatsetele ja na\u0308itustel kasutusklassi."}, {"text_idx": "#000003", "text": "Retriiverite tasemekatsel vo\u0303ivad osaleda to\u0303ukatse la\u0308binud koerad. Katsel kasutatakse ku\u0308lma saaki (linnud, ja\u0308nes). Selle eesma\u0308rgiks on hinnata koera suutlikkust ja tahet tuua a\u0308ra saak veest ja maalt ning suutlikkust toimida kasutusko\u0303lbliku jahikoerana retriiveritele tu\u0308u\u0308pilises jahiolukorras."}, {"text_idx": "#000004", "text": "Tasemekatse jaguneb: alg-, ava- ja vo\u0303itjaklassiks. Katse toimumiskoha ja sooritatavate u\u0308lesannete poolest on to\u0303u-ja tasemekatse u\u0308ldjoontes sarnased. Eesti retriiverite to\u0308o\u0308katse ts\u030cempioni (EST RT TCH) tiitli saamiseks peab koer saama retriiverite tasemekatse vo\u0303itjaklassis kolm I ja\u0308rgu tulemust va\u0308hemalt kahelt erinevalt kohtunikult. Lisaks peab koer olema saanud u\u0308le 15 kuu vanuselt EKL poolt tunnustatud na\u0308ituselt va\u0308hemalt hinde \u201ehea\u201d."}, {"text_idx": "#000005", "text": "Sageli vo\u0303ib ku\u0308titav uluk jahil saada ainult vigastada ning jahimeeste eest a\u0308ra po\u0303geneda. Sellisel juhul on vaja uluk u\u0308les otsida. Ja\u0308ljekoeri kasutatakse peale jahi ka liikluses vigastada saanud ulukite otsimiseks."}, {"text_idx": "#000006", "text": "Vereja\u0308lje koolituse eesma\u0308rk on o\u0303petada koer ja\u0308litama haavatud ulukit vereja\u0308lge mo\u0308o\u0308da. Ko\u0303iki jahikoeri on vo\u0303imalik o\u0303petada ja\u0308litama haavatud ulukit vereja\u0308lgi mo\u0308o\u0308da. Treenitakse kunstlikul vereja\u0308lgede rajal, mis tehakse alusmetsata puistus. Katseid korraldatakse 3 tunni vanusel, vo\u0303istlusi 10\u201412 tunni vanusel vereja\u0308ljel. Raja pikkus katsetel on 500 m. Koer vo\u0303ib minna vereja\u0308lge mo\u0308o\u0308da nii vabalt kui ka otsimisrihma otsas. Kui koer la\u0308bib kogu raja otsimisrihma otsas ha\u0308sti, vo\u0303ib ta saada III vo\u0303i II ja\u0308rgu diplomi."}, {"text_idx": "#000007", "text": "Retriiverid on igal pool hinnatud jahikoerad. Veelindusid pu\u0308u\u0308des ja\u0308a\u0308b raskete metsatingimuste to\u0303ttu leidmata va\u0308ga suur osa linde ja just sellistes tingimustes on koolitatud retriiver asendamatu metsakaaslane. Tema eelis on see, et ta sobib mitmeks erinevaks otstarbeks. Retriiveri to\u0308o\u0308u\u0308lesannete hulka kuulub saagi kiire a\u0308ra toomine ku\u0308lmast veest, tihedast vo\u0303sast ja muudest rasketest paikadest. Tema hea nina lubab tal ajada ka vereja\u0308lge suure saagi jahil. Enne jahile minekut peab koerale vormistama jahikoerapassi."}, {"text_idx": "#000009", "text": "Paljud koeraomanikud on kuulnud koerana\u0308itustest, aga liiga paljud ei julge veel oma koera na\u0308itama tulla. Tegelikult on na\u0308itused lo\u0303bus harrastus, mis haarab endaga kaasa ja paljudest kodukoertest koorub peale puhtaks pesemist ja harjamist va\u0308lja imehea to\u0303u esindaja. Paljud koerad naudivad esinemist ja tegelikult pole na\u0308itusele minemiseks just palju ette valmistada vaja. Na\u0308itusel peab koer laskma kohtunikul end rahulikult katsuda, seista rahulikult paigal ja joosta korralikult ilma tirimata ja hu\u0308ppamata ko\u0303rval. Na\u0308ituseid on nelja erinevat tu\u0308u\u0308pi \u2013 rahvuslikud na\u0308itused, rahvusvahelised na\u0308itused, ru\u0308hmana\u0308itused ja erina\u0308itused."}, {"text_idx": "#000012", "text": "Kui tahad va\u0308ltida so\u0303na kuulmisega seotud probleeme ja luua koera ja enda vahel tihedamat sidet, peaksid kindlasti minema temaga so\u0303nakuulelikkuse koolitusele. Tegelikult peetakse seda pa\u0308ris elementaarseks. See ei ole ainult \u201cistu\u201d ja \u201clama\u201d-ka\u0308skude o\u0303petamine nagu paljud arvavad. O\u0303ige so\u0303nakuulelikkuse koolitus ta\u0308hendab koera intelligentsuse arendamist, et saaksite endale mitmeku\u0308lgselt andeka, koosto\u0308o\u0308valmi ja igas olukorras hakkama saava kaaslase. Enneko\u0303ike on so\u0303nakuulelikkuse koolitus koolitus inimesele: kuidas kasvatada koera. Lisaks annab see vo\u0303imaluse vo\u0303istelda SK vo\u0303istlustel."}, {"text_idx": "#000014", "text": "Kuulekuskoolitus on rahvuslik ala mis on va\u0308lja to\u0308o\u0308tatud Eesti juhtivate teenistuskoerte treenerite poolt. Neil, kellel koerad juba piisavalt kuulekaks saadud, on hea vo\u0303imalus oma koertega vo\u0303istlustele minna ning oskusi konkurentidega vo\u0303rrelda. Eksamitel ja vo\u0303istlustel kontrollitakse o\u0303pitu tulemust ehk koera ja koerajuhi koosto\u0308o\u0308d ning koera treenituse taset. Hinnatakse koera u\u0308lesannete ta\u0308itmise korrektsust ning allumist ja kontrollitavust. Samuti on oluline koera energia, millega ta u\u0308lesandeid ta\u0308idab ning ro\u0303o\u0303m tehtud to\u0308o\u0308st. Vo\u0303isteldakse kolmes astmes: KK-1, KK-2, KK-3."}, {"text_idx": "#000015", "text": "Koosneb kolmest osast: A-kuulekusosast, B-linnaosast ja C-teooriaeksam (vabatahtlik). A osa koosneb ko\u0303rvalko\u0303nnist nii rihmaga kui ilma rihmata; tuleb la\u0308bida inimgrupp; paugukatse; liikumiselt ka\u0308sklus \u201eistu\u201d; lamamine ja juurdetulek. B osa eesma\u0308rgiks on selgitada va\u0308lja koera suhtumine inimestesse ja teistesse loomadesse ning tema kindlus u\u0308mbritseva suhtes. Vaadatakse koera suhtumist inimru\u0308hma, jalgratturisse, autodesse, jooksjatesse, rulluisutajatesse, teistesse koertesse ja liikluse keskele u\u0308ksija\u0308etud koera ka\u0308itumist. Osalevate koerte vanuse alampiiriks on 12 kuud."}, {"text_idx": "#000016", "text": "Vastupidavuskatse eesma\u0308rk on kontrollida, kas katset la\u0308biv koer on vo\u0303imeline ettena\u0308htud ma\u0308a\u0308ral fu\u0308u\u0308silist koormust taluma ilmutamata sealjuures ma\u0308rkimisva\u0308a\u0308rseid va\u0308simuse tundema\u0308rke. Koera kehaehitust arvestades on koormusetaluvuse kontrollimise ainus vo\u0303imalus jooksukatse. Antud allu\u0308u\u0308r koormab nii siseorganeid, eelko\u0303ige su\u0308dant ja kopse, kui ka liikumisaparaati. Samas ilmnevad ka teised koera omadused \u2013 temperament ja visadus."}, {"text_idx": "#000017", "text": "20 km pikkune distants la\u0308bitakse kiirusel 12-15 km tunnis. Peale 8 km la\u0308bimist tehakse 15-minutiline paus. U\u0308leva\u0308sinud koer eemaldatakse katselt. Peale pausi tuleb la\u0308bida ja\u0308rgmised 7 km ja teha seeja\u0308rel ja\u0308rgmine 20-minutine paus. Jooksudistantsi lo\u0303ppedes peavad koerajuhid sooritama koeraga ko\u0303rvalko\u0303nni (IPO 1. astme ko\u0303rvalko\u0303nd inimru\u0308hmata). Katsel vo\u0303ivad osaleda koerad, kes on va\u0308hemalt 16-kuused, kuid mitte vanemad kui 6 aastat."}, {"text_idx": "#000018", "text": "Retriiverid on end to\u0303estanud heade abi- ja juhtkoertena. Kui soovid, et sinu koerast saaks inimeste heaks to\u0308o\u0308tav abiline, saad anda talle vajaliku va\u0308ljao\u0303ppe. Pimedate juhtkoertega tegeleb Juht- ja Abikoerte Fond Tartus. Lisainfo Mati Malm, tel +372 52 99 193, info@juhtkoer.ee. Abikoertega tegeleb Eesti Abi-ja Teraapiakoerte u\u0308hing."}, {"text_idx": "#000019", "text": "Tegemist on alaga, mida on va\u0308ga huvitav o\u0303petada ning mis annab koerale va\u0308ga kasulikud oskused ja samas ka hea koormuse. Sellel alal korraldatakse vo\u0303istlusi Eestis, kuid vo\u0303istlustele saab minna ka teistesse riikidesse proovima. Pa\u0308a\u0308stmist saab o\u0303petada kahes keskkonnas \u2013 metsas vo\u0303i varemetes. Mo\u0303lemal juhul peab koer leidma kaduma la\u0308inud inimese ning sellest koerajuhti informeerima. Tegemist on ja\u0308llegi va\u0308ga praktilise alaga, sest inimesi kaob pidevalt metsadesse ning nende leidmine koerte abil on u\u0308ks lihtsamaid vo\u0303imalusi (Lemmik.ee)."}, {"text_idx": "#000020", "text": "Ehk koerte takistusvo\u0303istlus. See ta\u0308hendab kiiret jooksu rajal, hu\u0308ppeid, ronimist ja nende vahvate tunnelite alt la\u0308bi pugemist. Paljud koerad satuvad sellest spordialast vaimustusse, sest see laseb neil oma fu\u0308u\u0308silisi vo\u0303imeid proovile panna ja pakub palju lo\u0303bu nii koerale kui omanikule. Retriiver sobib agilitykoeraks ha\u0308sti."}]